Ottakaa taas jo naukkukin
Ottakaa taas jo naukkukin,
 ei tässä auta nukkua,
 kun kello lyöpi yksi,
 on aika jo kukkua.
 Jos meitä henttu haukkuukin,
 jos keppi seläss’ paukkuukin,
 mies siitä viisi veisaa,
 hän laulaa ja juo.
 On elämämme vallan ihanaa,
 kunhan vain juoda saa viinaa tilkkasen,
 ja sitten mennään kotiin makaamaan,
 se on vallan paikallaan – seinän vierehen.

 Olkohon hurtti humööri
 ja repäisevä meininki.
 Ei meitä surut ruoki,
 se selvä on tietenkin,
 ottakaa lasi pohjaan vaan,
 täyttyyhän se taas aikanaan,
 kernaasti kyyppi tuopi,
 kun laulaa ja juo.
 On elämämme ...

Lähde: Teekkarilauluja. 2001. 13. lähes muutumaton painos. Päätoimittaja Jaakko Helle. Teknillisen Korkeakoulun Ylioppilaskunta, Espoo.

Laulut
Teekkarilauluja_(2001)
Anonyymi